सरकार ने शत्रु संपत्ति के शेयर बेचने का फैसला किया है. गुरूवार को कैबिनेट ने शत्रु संपत्ति के शेयर बेचने को मंजूरी दे दी है, जिसकी मौजूदा बाजार कीमत 3000 करोड़ रुपये है. कैबिनेट की बैठक के बाद लॉ मिनिस्टर रविशंकर प्रसाद ने इस बात की जानकारी दी है. उन्होंने बताया कि कस्टोडियन के पास पड़ी शत्रु संपत्ति का शेयर बेचना विनिवेश कार्यक्रम का ही हिस्सा है. बता दें कि इससे सरकार का विनिवेश का लक्ष्य पूरा होगा ही, कमाई भी होगी. बिक्री से होने वाले लाभ को वित्त मंत्रालय द्वारा संचालित सरकारी लेखा में जमा कराया जाएगा.